На основу члана 2. став 4, чланa 51. и члана 53. Закона о правобранилаштву („Службени гласник РС“, број 55/14), чланa 20. став 1. тачка 27. и чланa 32. Закона о локалној самоуправи („Службени гласник РС“, број 129/07 и 83/14-др. закон) и чланa 15. став 1. тачка 28., члана 41. и чланa 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“ број 11/13), Скупштина општине Владичин Хан, на седници одржаној дана 12.03.2016. године, донела је

 **ОДЛУКУ О ИЗМЕНИ И ДОПУНИ ОДЛУКЕ**

**О ПРАВОБРАНИЛАШТВУ ОПШТИНЕ ВЛАДИЧИН ХАН**

**Члан 1.**

Овом Одлуком врши се измена и допуна Одлуке о правобранилаштву Општине Владичин Хан ( „Службени гласник Града Врања“ број 17/15).

 **Члан 2.**

Члан 17. мења се и гласи: „Када општинском правобраниоцу престане положај, Скупштина Општине, на предлог Oпштинског већа, може поставити вршиоца дужности Општинског правобраниоца, на период од шест месеци, у складу са условима прописаним за Општинског правобраниоца“

**Члан 3.**

У члану 24. после става 1. додаје се став 2. и гласи: „Ако Скупштина Општине не постави Општинског правобраниоца у року из става 1. овог члана, на предлог Општинског већа, поставиће вршиоца дужности Општинског правобраниоца на период од шест месеци, у складу са условима прописаним за Општинског правобраниоца“.

**Члан 4.**

Одлука ступа на снагу осмог дана од дана објављивања у „ Службеном гласнику Града Врања“.

**СКУПШТИНА ОПШТИНА**

**ВЛАДИЧИН ХАН**

 **БРОЈ: 06-22/2/2016-01**

 **ПРЕДСЕДНИЦА**

 **Данијела Поповић**